CELEX: C2005/182/09
Language: et
Date: 2005-07-23 00:00:00
Title: Euroopa Kohtu otsus (kolmas koda) 2. juuni 2005. aasta kohtuasjas C-136/03 (Verwaltungsgerichtshof'i eelotsusetaotlus): Georg Dörr versus Sicherheitsdirektion für das Bundesland Kärnten ja Ünal versus Sicherheitsdirektion für das Bundesland Vorarlberg (Isikute liikumisvabadus — Avalik kord — Direktiiv 64/221/EMÜ — Artiklid 8 ja 9 — Süütegude tõttu riigis elamise keelamine ja väljasaatmise otsus — Üksnes asjaomase isiku riigis viibimise õiguse võtnud meetme õiguspärasust vaidlustav kaebus — Nimetatud kaebuse otsuse täitmist peatava toime puudumine — Asjaomase isiku õigus esitada arvamust andvale ametiasutusele oma seisukoht — EMÜ ja Türgi vaheline assotsieerumisleping — Töötajate vaba liikumine — Assotsiatsiooninõukogu otsuse nr 1/80 artikli 6 lõige 1 ja artikli 14 lõige 1)

23.7.2005   
            
            
               ET
            
            
               Euroopa Liidu Teataja
            
            
               C 182/5
            
         
      EUROOPA KOHTU OTSUS
   
   (kolmas koda)
   2. juuni 2005. aasta
   kohtuasjas C-136/03 (Verwaltungsgerichtshof'i eelotsusetaotlus): Georg Dörr versus Sicherheitsdirektion für das Bundesland Kärnten ja Ünal versus Sicherheitsdirektion für das Bundesland Vorarlberg (1)
   
   (Isikute liikumisvabadus - Avalik kord - Direktiiv 64/221/EMÜ - Artiklid 8 ja 9 - Süütegude tõttu riigis elamise keelamine ja väljasaatmise otsus - Üksnes asjaomase isiku riigis viibimise õiguse võtnud meetme õiguspärasust vaidlustav kaebus - Nimetatud kaebuse otsuse täitmist peatava toime puudumine - Asjaomase isiku õigus esitada arvamust andvale ametiasutusele oma seisukoht - EMÜ ja Türgi vaheline assotsieerumisleping - Töötajate vaba liikumine - Assotsiatsiooninõukogu otsuse nr 1/80 artikli 6 lõige 1 ja artikli 14 lõige 1)
   (2005/C 182/09)
   Kohtumenetluse keel: saksa
   Kohtuasjas C-136/03, mille esemeks on EÜ artikli 234 alusel Verwaltungsgerichtshof'i (Austria) 18. märtsi 2003. aasta otsusega esitatud eelotsusetaotlus, mis saabus Euroopa Kohtusse 26. märtsil 2003, asjades Georg Dörr
      v.
      Sicherheitsdirektion für das Bundesland Kärnten ja Ibrahim Ünal
      v.
      Sicherheitsdirektion für das Bundesland Vorarlberg, tegi Euroopa Kohus (kolmas koda), koosseisus: koja esimees A. Rosas (ettekandja) ning kohtunikud A. Borg Barthet, S. von Bahr, J. Malenovský ja U. Lõhmus; kohtujurist: M. Poiares Maduro, kohtusekretär: vanemametnik M. Múgica Arzamendi, 2. juunil 2005 otsuse, mille resolutiivosa on järgmine:
   
               1.
            
            
               Nõukogu 25. veebruari 1964. aasta direktiivi 64/221/EMÜ välisriigi kodanike liikumise ja elukohaga seonduvate avaliku korra, julgeoleku või tervishoiu seisukohalt õigustatud erimeetmete kooskõlastamise kohta artikli 9 lõiget 1 tuleb tõlgendada nii, et direktiiviga on vastuolus liikmesriigi õigus, mille alusel ei peata teise liikmesriigi kodaniku suhtes tehtud territooriumilt väljasaatmise otsuse vastu esitatud kaebus otsuse täitmist ja kohtus võib kaebusega vaidlustada vaid väljasaatmise otsuse õiguspärasust, kui puudub pädev ametiasutus nimetatud sätte tähenduses.
            
         
               2.
            
            
               Direktiivi 64/221 artiklites 8 ja 9 ettenähtud menetlustagatised kehtivad Türgi kodanike suhtes, kelle õiguslik staatus on määratletud otsuse nr 1/80 artiklitega 6 või 7.
            
         
      (1)  ELT C 135, 7.6.2003.